钦定古今图书集成/历象汇编/历法典/第060卷 > 图
## 钦定古今图书集成/历象汇编/历法典/第060卷 > 图

六十万甲丙为全景亦通为一五一四三分〈临算末加五位〉丁丙为过月以外之景角一一六五五分。〈临算末加五位〉“而求月食相当之处。”丁戊几何广？则甲丙与甲乙，若丁丙与丁戊也。算得四五五一九三九。又甲丁戊直角三角形，内求丁甲戊角为

所限，目窥丁戊之大，则甲丁为太阴距地远，通为分，
得三四八八分。甲丁戊为直角，丁戊依前算得四五
五一九三九，而甲丁与丁戊，若全数与丁甲戊角之
切线，得一三○五，查表得四十四分五十○秒，为太
阴在最高时所过地景之半径也。若太阴在最庳，求
其食时过景之半径，用全景长如前。内减五十四地
半径五十二分，馀一百九十七地半径。又三十一分，
为丁丙直线。依前法算得四六四二八○四为丁戊
线求角。以太阴距地之分三二九二为一率，丁戊线为二率，直角为“三率，算切线为《一四一○》，查得四十
八分二十八秒，为太阴在最庳时所过地景之半径
也。”今表中列地景半径，小者四十三，大者四十七，皆
少于推得者，为月过地景。不论高庳，皆受外光围迫
侵销其景故也。论其实，则推步所得为真，然不可得
见耳。若太阴在高庳之间，求其过景者，依此法随时
求“丁丙线”推算也。

以测候者用前后两月食择食之法，欲太阴去其最
高、最庳距度同，则其入于地景之小大亦同。但月距
黄道不必同，又不必全食，因以两距度及两食分求
得其所过之景径也。《多禄》某引周襄王三十一年庚
子三月，其地距顺天府西八十一度卯初时，得见食，
于是太阴交周得九度二十○分，距黄道北四十八
分三十○秒，食全径一十二分之三。又引周景王二
十二年戊寅六月，里差同上。顺天府寅初时，得见食
于，时太阴交周得○七度四十二分，距黄道南四十
○分四十○秒，食十二分之六。如图己乙戊丙圈为
地景，两食为太阴所过。乙甲丙线为黄道。